text: पटना। लालू के बड़े बेटे तेजप्रताप की शादी की तैयारियां जोर-शोर से चल रही हैं। पटना में सभी नाते-रिश्तेदारों के साथ ही खास लोगों को शादी का निमंत्रण पत्र दिया जा रहा है। कहीं तेजप्रताप यादव खुद छोटे भाई तेजस्वी के साथ तो कहीं उनकी बड़ी बहन मीसा भारती कार्ड बांट रही हैं। उधर, दिल्ली में लालू की बेटियां राजलक्ष्मी और रागिनी ने सोनिया गांधी के आवास जाकर उन्हें भी शादी का निमंत्रण पत्र दिया और उन्हें शादी में शामिल होने का आग्रह किया।